หากมือเราไปโดนอะไรจิ้มไม่รู้ ซึ่งบนมือมีรอยจิ้มเหมือนเข็ม แต่เลือดไม่ออกแต่เป็นรอยรูเล็กๆแดงๆ และเช็ดแอลกอฮอลล์ไม่แสบ ผ่านมา1เดือนแล้วรอยยังไม่หาย เสี่ยงhiv ไหมคะ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีิวิตในที่สุดการติดต่อของเชื้อ hiv-การรับเลือด-การใช้เข็มฉีดยาหรือของมีคมร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศดังนั้นจากเหตุการณ์ที่กล่าวมา ก็มีโอกาสรับเชื้อ hiv ได้การติดเชื้อ hiv นั้นในระยะแรก จะไม่มีอาการอะไร หรืออาจมีอาการรับเชื้อเฉียบพลันเช่น ผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต การมีแผลเรื้อรังที่มือนั้นไม่ได้บ่งบอกว่าได้รับหรือไม่ได้รับเชื้อ hiv ค่ะแนะนำพบแพทย์ใกล้บ้านเพื่อประเมินแผลและความเสี่ยงในการรับเชื้อ hiv อีกครั้ง อาจต้องเจาะเลือดยืนยันและติดตามอาการค่ะ